# Koadro txikien iturburuak

Arakatzailearen leihoan hautatutako karpetako irudien eta filmen koadro txikiak azaltzen dira normalean. Beste fitxategi batzuen ikono generikoak (audio-fitxategiak, esate baterako) ere azal daitezke.

Arakatzaile-ikuspegian erakutsi beharreko fitxategi motak hautatzeko, erabili Ikusi Iragazkia elkarrizketa-koadroa. Modu lehenetsian, multimedia-fitxategi guztiak erakusten dira (irudiak, filmak, audioa...), baina murriztu daiteke.

Hainbat metodok sor ditzakete koadro txikiak. gThumb-ek sistemako cachean bilatuko ditu lehenik koadro txikiak.

Cachean koadro txikirik aurkitzen ez bada, eta irudi-fitxategi batek kapsulatuta koadro txiki bat badauka (kamera digitalek sortutako jpeg fitxategiek normalean badituzte), gThumb hori erabiltzen saiatuko da. gThumb-ek ziurtatuko du koadro txikiaren aspektu-erlazioa irudi nagusiarenaren antzekoa dela, eta ez ikusi egingo die irudi nagusiarekin bat ez datozen koadro txikiei.

Hori ez badabil, gThumb saiatuko da fitxategi osoa kargatzen, eta eskalan txikitutako koadro txiki bat sortzen.

Azkenik, gThumb-ek sistemak definitutako scriptak erabiliko ditu hainbat multimedia motaren koadro txikiak lortzeko. Esate baterako, sistema batzuek mplayer edo totem edo beste film-ikustaileren bat erabil dezakete filmen koadro txikiak sortzeko.

gThumb-ek sistemako cachean gordeko ditu koadro txikiak, beste aplikazio batzuekin partekatzeko. Modu lehenetsian, Gnome sistemak cacheko koadro txikiak 180 egun baino zaharrago direnean garbitzen ditu, edo koadro txikien cachea 512 MB baino gehiagokoa denean. Erabiltzaile teknikazaleek gconf-editor-ekin esplora ditzakete ezarpen horiek. Ikus /desktop/gnome/thumbnail_cache/maximum_age and /desktop/gnome/thumbnail_cache/maximum_size bereziki. Aplikazio batzuek (F-Spot aplikazioak, esate baterako) automatikoki asko hobe ditzakete ezarpen horiek.